Pripravený?
Ste rád, že sa voláte Magic, teda zázračný?
Asi to na vás vyvíja tlak.
Hej.
Dámy a páni, poznáte a milujete ho.
Pozdravte, prosím, číslo 32, Earvina „Magica“ Johnsona!
Poďme na to!
- Magic. Zázračný Magic. - Magic.
Chcem byť ako Magic Johnson.
Magic Johnson – muž, mýtus, legenda.
Magic Johnson hlavne prihrával.
Prihrával s iskrou a elánom.
Hral s úsmevom, s nadšením.
Ľudí robil výnimočnými.
Spriadala sa okolo nich ich vlastná mytológia,
a to preto, že boli v tíme s týmto mýtickým frajerom.
Hral svojím spôsobom.
Prihrával bez pozerania, akoby bol nejaký jasnovidec, chápete?
Každý pripisuje zásluhu za zmenu v NBA Michaelovi Jordanovi.
Ale basketbal sa zmenil, keď prišiel Magic Johnson.
Bol som fanúšikom Chicago Bulls, ale musím priznať,
že Magic Johnson bol celkom dobrý.
A je tu! Zázračný hráč.
Jasné, že sme najlepší!
VERÍM V ZÁZRAKY
Bol najjasnejšou hviezdou v galaxii.
A v Los Angeles to už je niečo.
Doteraz je najobľúbenejším športovcom v Los Angeles.
Všetci ho tu milujú. Nie je človek, čo by ho nemal rád.
Nebol to „Magic“. Bol to Earvin Johnson mladší.
Všimnite si, že som povedal Earvin a Magic.
Sú to dve rôzne osobnosti.
Magic zbožňuje davy,
zbožňuje tú atmosféru okolo hráča basketbalu.
Ale Earvin z toho rád uniká.
Earvin a Magic sú veľmi odlišní.
Magic stojí pred kamerami s veľkým úsmevom,
smeje sa a užíva si pozornosť.
Earvin je často netrpezlivý a, viete, niekedy je veľmi panovačný.
Mali ste s ním peklo, však?
My ho nevoláme Magic. Pre nás je Earvin a niekedy mu dávame aj iné mená.
Earvin nerád prehráva. V ničom.
Či už je to dáma...
Earvin „Magic“ Johnson nikdy nestál o ľahké výzvy.
A verím, že iba málo vecí bolo v jeho živote ľahkých.
Ak ste niečo skvelé dostali jednoducho,
tak to takisto jednoducho a rýchlo môžete aj stratiť.
Je to Earvin.
Nevolám ho Magic,
lebo to je postava, ktorá hrala basketbal.
Ako nejaký superhrdina.
Ak je to zázračné, tak taký asi som.
Volajú ma Magic
Dlhá od Johnsona!
Johnsonov výpad na kôš. Je jeden z najlepších,
ak nie najlepší hráč vo vysokoškolskom basketbale.
Šepká sa, že si odohral posledný vysokoškolský zápas
a že plánuješ odísť z Michiganskej štátnej univerzity.
MICHIGANSKÁ ŠTÁTNA UNIVERZITA 11. MÁJ 1979
Hej.
Toto si posuniem.
Rád by som pozdravil všetkých svojich spoluhráčov.
Tak čo sa deje?
Chcem vám popriať dobré ráno. Dnes je veľmi teplo.
A rád by som povedal...
...viete, bolo to ťažké.
Je to...
Je toho na mňa veľa, viete.
Študenti a celá komunita, viete...
všetci chcú vedieť, čo urobím, ale...
Prídu fanúšikovia MŠU o hviezdu, Earvina „Magica“ Johnsona?
Mnohí veria, že v tohtoročnej draftovej lotérii NBA –
Národnej basketbalovej asociácie – si práve Johnsona
vyberú ako prvého.
Najpravdepodobnejšie ho dostane tím L.A. Lakers alebo Chicago Bulls.
PRIPRAVENÍ NA DRAFT
Nikdy nezabudnem, akí boli všetci nadšení.
BÝV. ASISTENT TRÉNERA LAKERS
Mali sme šancu získať Earvina „Magica“ Johnsona.
DRAFT ZAČNE HODOM MINCOU
Viete, na konci sezóny 1978/1979 si dva tímy...
BÝV. GENERÁLNY MANAŽÉR BULLS
...hádzali mincou o to, kto si bude vyberať prvý.
Lakers a Bulls sa chystali na hod mincou.
Ak sa Magic rozhodne odísť zo školy
a stať sa profíkom, Chicagu by mohol vdýchnuť nový život.
EARVINA TRÁPI NEISTOTA
Nemal som na premýšľanie veľa času,
ale termín bol dnes a tak...
...som im musel dať odpoveď.
Bavili sme sa s Billom Sharmanom.
Bol manažérom Lakers a ja som mu povedal:
„Môžeme si vybrať stranu?“
O tom, či si vyberieme hlavu alebo znak,
rozhodovali naši fanúšikovia.
Komisár NBA, Larry O’Brien, je pripravený na hod,
a oba tímy čakajú na telefóne. Manažér Bulls Rod Thorn si vybral.
Sám som si vždy vyberal znak.
Ale fanúšikovia povedali, že chcú hlavu.
Čo si vyberá Chicago?
- Hlavu. - Chicago vybralo hlavu.
V New Yorku komisár hodil mincou.
Pre Lakers existoval jeden hráč...
BÝV. GENERÁLNY MANAŽÉR LAKERS
...ktorý zmení ich osud.
A čo čakáte, ak vám niekto dá prezývku „Magic“,
teda zázračný?
Teraz hodíme mincou.
Je to znak!
Lakers boli vyslyšaní mimo sezónu.
Los Angeles má nárok na Magica.
LAKERS SA POŠŤASTILO JE TO ZÁZRAK?
Dobre, takže, budúcu sezónu...
Dnes sa budem... uchádzať o výnimku pre finančnú núdzu.
Bude zo mňa profesionál.
Je pravé poludnie.
25. JÚN 1979
Oficiálne otváram draft a vítam všetkých fanúšikov,
ktorí sa k nám pridali a pomôžu nám k úspešnému výsledku.
PRVÝ TÍM – L. A. JOHNSON, EARVIN
Prvý si vyberá tím Los Angeles Lakers.
Zvolili Earvina „Magica“ Johnsona z Michiganskej štátnej,
ktorý meria 203 centimetrov a váži 90 kilogramov.
Dnes si Earvina „Magica“ Johnsona
z Michiganskej štátnej vybral tím Lakers
ako svoju prvú voľbu v drafte Národnej basketbalovej asociácie.
Som Earvin „Magic“ Johnson.
Teda, narodil som sa ako Earvin Johnson mladší.
Keď si ma Lakers vybrali a vystúpil som z lietadla v L.A.,
ach, panebože!
Prišiel som dokázať, že som schopný hrať v NBA
a viesť Lakers.
Naozaj som nechcela, aby odišiel.
Mal 19 rokov.
MATKA
Ak by teraz odišiel, bol by prvýkrát preč od rodiny.
Skrátka som nevedela, čo sa s mojím chlapčekom stane.
L.A. Lakers si vyberali prví. A zvolili Earvina Johnsona.
Je to mladý muž s veľkým prísľubom.
Má príjemnú náturu.
Rozjasňuje celú južnú Kaliforniu.
Vidíte toto? Toto mi tečie zo žíl.
Keby som bol Superman, bol by to môj symbol na hrudi.
Ale nie som Superman. Som Snooperman...
SUPERFANÚŠIK LAKERS
...a toto je môj symbol.
Som v gangu Lakers.
Prvýkrát som o ňom počul v roku 1978.
Keď ešte hral na univerzite.
A potom v 1979.
Keď Lakers dostali Magica Johnsona, slovo vzrušenie to nedokázalo vystihnúť.
A sme tu.
LAKERS SI VYCHUTNÁVAJÚ ZÁZRAK
Pamätám si, že keď prišiel,
kolovala klebeta, že Earvin „Magic“ Johnson bude hrať
v letnom turnaji po sezóne.
Na ceste na ten zápas som sa spýtal trénera:
„Koľko tam chodieva ľudí?“
Povedal, že na jednom zápase je možno sto, 200 divákov.
Na ihrisku bolo tak 2 500 až 3 000 ľudí z L.A.,
miesta iba na státie, a on tadiaľ prechádzal.
A za ním bežalo tak sto detí.
Cítili ste, že sa deje niečo nezvyčajné.
Viselo to vo vzduchu.
Určite som pripravený,
hlavne, pokiaľ budú fanúšikovia takí nádherní, akí boli dnes.
Budete?
Rozhovor s Cooperom po prvé.
Prepáčte.
BÝV. ROZOHRÁVAČ LAKERS
Som Michael Copper z L.A. Lakers. Alias Tmavý Gable.
Alias Blokovacia kurva. Alias Naháč.
Sedeli sme v šatni a on tam ešte nebol.
Tak si tam sedíme.
Bol to môj druhý rok v Lakers.
A vedel som, že sa niečo deje.
Vedeli sme, že Magic bol na parkovisku...
BÝV. PIVOT LAKERS
...lebo sme počuli jeho kazeťák.
Ten kazeťák som si doniesol z Lansingu v Michigane.
A vtedy som si púšťal kapelu Parliament-Funkadelic.
Jeho obľúbená skupina bola Parliament-Funkadelic.
Ale Kareem, viete, on mal rád pokojnú muziku.
Počuli sme tú muziku a zrazu dnu nakráčal on.
Flashlight
Kareem je tichý človek... Muž nemnohých slov.
Len sa na mňa pozrel a povedal: „Zelenáč, vypni ten blbý magneťák!“
Všetkým dookola sa predstavil:
„Čau, som Magic.“ Nepovedal Earvin Magic. Len Magic.
Ja na to: „Magic, ja som Coop. Ako žiješ?“
A ešte: „Vitaj v NBA, ty vysranec.“
THE FORUM – FÓRUM ARÉNA V INGLEWOODE V KALIFORNII
DOMOV TÍMU LOS ANGELES LAKERS
V čase, keď si Lakers vybrali Magica...
ČO SA STALO S NBA?
...nebola NBA považovaná za veľmi príťažlivú ligu.
Bola ako liga na dvore za domom.
Vtedy v nej nebolo veľa peňazí.
ZLÁ SITUÁCIA V NBA
33. sezónu Národnej basketbalovej asociácie trápi
znižujúca sa účasť a klesajúca sledovanosť v televízii.
Môže to byť znak toho, že záujem fanúšikov slabne.
V októbri roku 1979 bola NBA v kaši.
ŠPORTOVÝ NOVINÁR ESPN
Vraj bola zamorená drogami a príliš černošská...
NAHRATÉ V PREDSTIHU
...a zápasy sa vysielali zo záznamu.
Pamätám si, že som neskoro v noci pozerával reprízy zápasov.
PRIATEĽ A KOMIK
Hovorili sme: „Nepovedz, kto vyhral. O zápase mi nič nehovor.“
NBA nebola dosť populárna, aby sa vysielala v hlavnom čase.
Rozprávam sa s komisárom NBA, Larrym O’Brienom.
Čo bude s budúcnosťou NBA?
Keď sme sa zhovárali minulý rok, mali ste veľa problémov.
Úprimne povedané, je únavné o tom stále počúvať a čítať.
Strácali nielen peniaze, ale aj záujem.
ŠPORTOVÝ NOVINÁR KCBS
Pre Národnú basketbalovú asociáciu to nebol dobrý týždeň.
Mala obraz násilníckej ligy.
Násilie v Národnej basketbalovej asociácii
zdá sa rastie.
Vtedy im dovolili biť sa. Viete?
PRIATEĽ A HEREC
Keď sa niečo stalo, boli bitky.
NBA dnes dočasne vylúčila krídelníka Los Angeles Lakers,
Kermita Washingtona.
Pamätám si, ako Kermit Washington udrel Rudyho Tomjanovicha.
Zlomil mu čeľusť. Vtedy to naozaj kleslo hlboko.
DRSNÝ ŽIVOT V NBA
Mnohých belošských fanúšikov to odrádza, viete?
Prečo?
Podľa mňa je to spor medzi belochmi a černochmi,
a nerád na basketbale vidím iba černošských hráčov.
Amerika bola zo 70 % belošská.
ŠPORTOVÝ NOVINÁR ESPN
Ľudia ten výrobok neprijímali do svojich obývačiek.
NBA RADŠEJ ZASMEČUJEM
Dokonca sa hovorilo, že niektoré tímy to môže položiť.
Išlo o prežitie.
Pýtali sme sa: „Prežijeme ďalší rok? Prežijeme ďalší týždeň?“
A teraz hráč, ktorý nastupuje za L.A. Lakers...
Vtedy sa na Lakers nepomýšľalo ako na šampiónov.
Boli sme len uchádzači.
West. West je sám. Doháňa ho Russell.
Úžasná akcia od Russella!
LAKERS ZHASÍNAJÚ
Pamätám si na svoj prvý rok v L.A.
Lakers boli na poslednej strane v novinách, na úplne poslednej.
BASKETBALOVÁ KLINIKA
Vozili sme sa v nákladiakoch
a po susedstvách vykrikovali cez mikrofón:
„Príďte sa pozrieť na Lakers. Príďte sa pozrieť na Lakers.“
No, od roku 1960 tím Celtics a ich Bill Russell porazili Lakers
šesťkrát za sebou.
CELTICS MAJÚ 11. TITUL
Toľkokrát sme prehrali vo finále. Ja som ich odohral deväť.
Vo finále sme z deviatich ráz vyhrali iba jediný.
Bol to asi ten najhorší pocit v mojom živote.
Vlastne som... Chcel som s basketbalom skončiť.
ŠPINAVÍ LAKERS
Nemali sme víťazný tím.
Bol dobrý. Ja som hral dobre.
Získal som cenu najcennejšieho hráča. Ale bez správnych hráčov
na palubovke sme nemohli skutočne hrať o titul.
TRÉNINGOVÝ TÁBOR LAKERS 1979
Je zázračný Magic Johnson tvoj obľúbený hráč?
Ja žiadne zázraky nevidím.
Nie.
Mnohé ďalšie otázky
sme počuli vo Fóre, kde sa fotili členovia Lakers
pred odchodom na tréningový tábor v Palm Springs.
Pre sezónu 1979/1980 majú veľké nádeje.
Keď som ako nováčik nastúpil na tréningový tábor,
bol som... Spočiatku som bol veľmi nervózny.
Magic, hovoril si o spoznávaní
nových vecí a o prispôsobení.
Čomu sa treba najviac prispôsobiť?
Podľa mňa... Nuž, existuje toľko rôznych
akcií a rozličných kombinácií v útoku.
A v obrane sa potom snažím byť blízko súpera,
a naučiť sa pár z tých blokov. Som...
Keď tam prišiel, okolo Magica Johnsona
bolo napätie.
Kto bude lídrom? Bude to Kareem?
Alebo Magic?
V NBA existuje tradícia uťahovania si z nováčikov.
Starší hráči sú k nim krutí a svojrázni.
Kareem povedal, že chce Earvina Johnsona pre seba.
Bol som nadšený. Viete, hovoril som si:
„Pre teba všetko. Si legenda. Si najlepší hráč v NBA.“
Každé ráno o siedmej, 7.30, musel mať pred dverami noviny.
Vždy, keď sme na tréningu mali prestávku,
chcel dve fľaše vody a dve fľaše ionťáku. A nech sú studené.
Žiadny problém.
Zavolal si ma Norm Nixon a povedal:
„Chlape, tvár sa, akoby si tu už niekedy bol. Uvoľni sa.“
Bol mojím terčom, viete? Musel byť opatrný.
Trénovali sme.
Bránil som Rona Booneho.
Keď som sa pozrel hore na loptu a obruč,
zrazu ma silno udrel do zadnej časti hlavy.
Len sa tak usmieval.
Ronnie Boone je starý mazák.
V živote asi nevynechal zápas.
Ron bol stará škola.
BÝV. TRÉNER LAKERS
Tvrdší už nie sú. Keď zazrel, človek si pomyslel, čo urobil.
Ako človeka ho zbožňujem.
Ale v basketbale je to podlý sráč.
Ron nikomu neustúpil.
A začiatočníkovi chcel dať najavo, že...
Viete: „Som tu už dvanásť rokov, nezačínaj si so mnou.“
Na druhý deň bránil on mňa.
Dobre, Ron Boone?
Ukáž, čo je v tebe.
Takže ty si myslíš, že ste si vybrali zle?
Fajn. Niečo pre teba mám.
Tak som naňho vybehol v plnej rýchlosti a narazil som doňho celou silou.
Nemal toho pokojného medveďa budiť, viete?
Zobudil ma.
Prišiel ku mne Jerry West.
Zobral si ma nabok a povedal: „Magic, to sa mi páči.“
Spýtal som sa ho: „Chceš, aby basketbal hral Earvin Johnson
alebo Magic Johnson?
Ja by som radšej chcel vidieť Magica.“
Viete, keď som vyrastal v malom mestečku ako bol Lansing...
To vám poviem.
O Earvinovi Johnsonovi nikto nepočul.
Kto je Earvin Johnson?
Ak pochádzate z Lansingu... musíte ukázať, čo vo vás je.
Ak som bol naozaj dobrý, musel som vyjsť a dokázať,
že toto malé chlapča z Lansingu v Michigane na to má.
Chápete?
V Lansingu žijú ťažko pracujúci ľudia.
Buď ste pracovali v automobilkách
alebo pre štát. To boli jediné dve možnosti.
Môj otec tridsať rokov pracoval pre automobilku General Motors.
Nikdy nemeškal. Nikdy nevynechal deň.
Pracoval pri páse, kde sa zváralo.
V košeli mal diery od iskier, ktoré tam lietali.
A mama pracovala v školskej jedálni.
Obaja boli pracovití, robotnícka trieda.
Otec slúžil v armáde.
A vždy, keď prišiel domov, splodil dieťa.
Preto ideme tak v rade za sebou.
Michael Johnson.
Larry Johnson.
- Pearl Johnsonová. - Kim Johnsonová-Rayová.
Evelyn Johnsonová.
Mám šesť sestier a troch bratov. Ja som najmladší.
Volali sme ho Chrobáčik.
BRAT
Ani neviem, odkiaľ sa to vzalo.
Ale viem, že... že sme ho tak volali.
Chrobáčik. Keď bol maličký.
Vždy bol taký veselý.
Podľa mňa to preňho bola príhodná prezývka.
- Nemal ju rád. - Ach, to nie.
Dlho sa to s ním ťahalo. Občas mu niekto,
keď príde domov, niekto povie: „Čau, Chrobáčik!“
Potom, keď vyrástol, sme ho začali volať Earvin.
Tie zápasy, čo sme mávali.
Poviem vám, tie zápasy jeden na jedného boli... drsné.
Bili sme sa.
Jeden druhého sme tĺkli,
lebo ani jeden z nás nechcel prehrať.
Keď bol mladý, nič nezniesol.
Takže určite boli časy, keď sme sa mlátili
na zemi aj počas zápasu.
Hádali sme sa, kto vyhral... a tak.
Ale Earv bol vždy dravý.
Vždy urobil to, čo si zmyslel.
Mekkou Lansingu bola škola na Main Street.
Ak ste boli najlepším hráčom v Lansingu,
museli ste hrávať tam.
Tam sa to všetko dialo. Chalani tam chodili zďaleka.
A ak ste prehrali, ďalšie dve hodiny ste si nezahrali.
PRIATEĽ Z DETSTVA
Bol tam zástup chalanov, ktorí boli pripravení naskočiť.
Aj ak ste kvôli výhre museli podvádzať,
na tom ihrisku ste chceli ostať.
Pozície som povyberal tak,
aby sme vyhrali a na tom ihrisku ostali celý deň.
Hral som v daždi aj v snehu.
Bolo mi to jedno.
Od východu do západu slnka.
Potom som začal hrávať proti starším chalanom
a potom proti dospelým.
Aj proti otcovi a strýkovi.
Keď ma otec alebo strýko faulovali, ale tvrdili, že sa to nestalo,
musel som sa cez to preniesť.
OTEC
Nechcel som, aby mrnčal ako dieťa zakaždým, keď doňho
niekto narazil, alebo ho udrel do brady.
Usúdili, že to ustojím a že som dosť silný
a drsný na to, aby som zvládol ten výprask, čo mi chystali.
A v okolí nikto nemakal viac ako ja.
Bol som na tom ihrisku častejšie než ktokoľvek iný. Nemali na mňa.
A ja som to chcel viac.
Jeden z mojich kamarátov písal...
ŠPORTOVÝ NOVINÁR V LANSINGU
...v Lansingu stredoškolskú športovú rubriku.
V jeden decembrový piatok mi zavolal a povedal:
„Počul si už o tom Earvinovi Johnsonovi?“
Reportoval som Earvinov prvý zápas. Skóre bolo 50 – 49.
Earvin mal dvanásť bodov, desať doskokov a bol vylúčený za fauly.
AKÝ EARVIN?
Keď som sa vrátil do práce,
všetci chceli vedieť, aký bol ten chalan Earvin Johnson.
ŠPORTOVÝ NOVINÁR V LANSINGU
Povedal som: „Má tak 195 centimetrov. Jedného dňa bude dobrý,
ale v tomto zápase len ušiel.“
Vyhrali sme o jeden bod, pri doskoku počas záverečného bzučiaka.
STREDOŠKOLSKÝ TRÉNER
Do šatne prišiel môj brat.
Povedal: „George, ten chalan by mohol byť v okresnom a možno aj v štátnom tíme.
Ale nikdy nebude v národnom tíme.“
Vravím si, len počkaj.
Osud určil, že som písal reportáž aj z jeho druhého zápasu.
Hrali sme proti jednej škole zo štátu Michigan,
ktorá vraj mala byť dobrá.
A na ich domácom ihrisku sme im to natreli.
Vždy ľuďom hovorím, že mal 36 bodov, 20 doskokov, 15 asistencií a 10 ziskov.
Ako 15-ročný som mal dvojciferné čísla v troch kategóriách.
Znovu za mnou prišiel brat
a povedal: „George, pri ňom zabudneš
na všetkých ostatných hráčov z okolia.“
Bol to najlepší výkon, aký som kedy videl,
a to v druhom zápase jeho stredoškolskej kariéry.
Prišiel za mnou reportér a povedal: „Chlapče,
v živote som nevidel lepší výkon.
- Chcem ti dať prezývku.“ - „Earvin, musíme ti vymyslieť meno.“
Niekto sa volá Biggie, niekto Dr. J.
A čo tak Magic? Zázračný?
Vtedy si poviete: „To určite.“
Viete, začnete sa smiať. Jasné, to je úplne...
Žiaden kamoš ma nebude volať „Magic“. Chápete?
AUTOR: FRED STABLEY ML.
EARVIN „MAGIC“ JOHNSON
A za necelé dva mesiace v Michigane každý vedel, kto je Magic.
JE TO ZÁZRAK! EARVIN JOHNSON
Keď som začal hrávať basketbal na strednej,
všetci hovorili o chalanovi z Východného Lansingu.
BÝV. KRÍDELNÍK 76ERS
Magic Johnson. Magic, Magic, Magic.
AKÝ MAGIC?
Ja na to: „Tak Magic? To si musím pozrieť.“
Počul som o chalanovi menom Earvin „Magic“ Johnson.
Pomyslel som si: „Kto to je?“
BÝV. ROZOHRÁVAČ LAKERS
Nikdy som ho nevidel, ale stále som počúval, aký je vynikajúci hráč.
A je tam. Pozrite...
„Videl si toho chalana z Lansingu?“
„Je to pätnásťročný černoch zo stredozápadu.
Volajú ho Magic. Videl si ho hrať?“
Earvin Johnson, si veľmi vyhľadávaným hráčom.
Dobre strieľaš, prihrávaš, dribluješ, skóruješ aj asistuješ.
Chceme prísť na to, čo ti ide najlepšie.
Nevieš? My sme na to neprišli.
Vtedy sa oňho začali naozaj zaujímať noviny
a zrazu bol na palcových titulkoch.
V podstate sa z neho stal ten bájny píšťalkár.
Kdekoľvek hral, všetci ho chceli vidieť.
EVERETTSKÁ STREDNÁ ŠKOLA 1976
Tam, kde sme hrali, nebolo jedno voľné miesto.
Ani jedno voľné miesto.
Pamätám si na priekupníctvo lístkov a že tam vždy bola polícia navyše.
To, čo robil, nebolo obyčajné.
Predvádzal veci, ktoré som na palubovke ešte nevidel.
Preháňal sa hore-dolu po ihrisku. Dribloval poza chrbát,
prihrával naslepo. Skrátka všetko.
Earvin bol vášnivý hráč.
Bože, a aký bol súťaživý.
Veľa ostatných... belošských chalanov ho chcelo poraziť.
Nikdy nezabudnem, keď hrali proti Benton Harbor,
čo je michiganská škola s veľkou basketbalovou tradíciou.
Trénovali prví, a keď odchádzali z palubovky,
a boli sme na rade my, jeden chalan povedal:
„Ktorý z vás je ten Earvin Johnson?
Len chcem, aby si vedel, že zajtra budeš mať problém.“
Všetci spoluhráči reagovali: „Uf, chlape. Otvára si na nás hubu.“
Povedal som mu, nech počká na zajtra.
Bolo tam okolo 9 000 ľudí, myslím, že bolo vypredané.
Spomínam si, že v jednom momente mi niekto stupil na topánku
a tá sa mi vyzula.
Ďalšie dve či tri minúty som hral v jednej topánke.
EARVIN JOHNSON HRÁ A BODUJE S JEDNOU TOPÁNKOU
Za tie tri minúty som mal tak päť akcií.
Behal po ihrisku v jednej topánke,
urobil niečo oslnivé a skóroval.
Šuchol som to tam a ľudia sa išli zblázniť.
Silnelo to.
A keď tréner Benton Harboru požiadal o oddychový čas,
celá hala vybuchla.
Povedal som: „Pozrite sa na skóre.“
Len to. Ja sa do vás nemusím obúvať. Len sa pozrite hore.
‚MAGIC‘ ZOSADIL BENTON HARBOR
Za tie roky som v žiadnom športe
nevidel niekoho stredoškolskú povesť rásť tak rýchlo.
Vedel som, že sa nikam nechystá.
Ale viem, že jeho matke sa veľmi nepáčila
tá prezývka, „Magic“.
A čo jeho prezývka, „Magic“? Čo si o nej myslíte?
Nuž, nikdy som ju nemala rada. Viete, mala naňho...
taký veľký vplyv.
Kvôli tej prezývke od neho ľudia očakávajú veľmi veľa.
21. APRÍL 1977
Na Everettskej strednej bola veľká tlačovka.
Išlo o veľkú správu.
MICHIGANSKÁ ČI ŠTÁTNA?
Bola tam každá televízna stanica z okolia.
Dobre.
Predtým než začnem, máte nejaké otázky?
Teda, budúci rok budem navštevovať Michiganskú štátnu univerzitu.
SPARTANS PRIDAJÚ MAGICA
Michiganská štátna.
Earvin „Magic“ Johnson vedie baleťákov Spartans
z Východného Lansingu v Michigane.
Magic Johnson pochádza z Lansingu,
na čo sme tu všetci veľmi hrdí.
Earvina Johnsona naverbovalo celé mesto, nielen univerzita.
UNIVERZITNÝ SPOLUHRÁČ
To nadšenie, ktoré vyžaroval.
Tá energia prenikala cez celú budovu.
Bolo to...
Bolo to podmanivé.
ZAČÍNA EARVINOVA ÉRA
Magic Johnson je trénerom na palubovke.
Hru má pod kontrolou. Má skvelé ruky.
Krásne prihráva. Kam ide on, tam pôjdu aj Spartans.
BASKETBAL NA MŠU ATRAKCIOU
Predošlá sezóna pre nich bola zlá, ale väčšina hráčov sa vrátila.
Bol tam Greg Kelser a ja som do mužstva dosadil
Jaya Vincenta a seba. A povedal som:
„Chlapi, podľa mňa máme na výhru v univerzitnej konferencii Big Ten.“
Nemohol som sa dočkať začiatku sezóny.
Keď si konečne užijeme tú chémiu a kamarátstvo.
Hneď to do seba zapadlo.
Skrátka sme sa bavili.
V šatni sme mali kazeťák a magneťák.
Keď sa k nám pridal Magic, prevzal to.
Prevzal to a tak sme mu to nechali.
Prisvojili sme si pieseň od kapely Jimmy Castor Bunch,
ktorá sa volá „Potential“.
Potenciál, alebo aj P-O-T-E-N-T-I-A-L. Hláskovali sme to.
V našich mysliach sme boli mladý klub,
ktorý sa chcel znovu presadiť.
Hraj podľa svojho potenciálu a uvidíš, koľkí ťa porazia.
Earvin zo seba robil diskdžokeja.
Jeho prezývka bola E.J. D.J.
E.J. D.J.: SMIECH, TANEC A HRA
E.J. D. J.
E. J. D. J. Presne.
Hudbu hrával vo voľných dňoch,
ale aj pred každým zápasom, aby sa naladil.
A pánabeka... Neviem, čo s ním tá muzika robila,
ale vyšiel von a tri dvojcifry zahral ako nič. Viete, takže...
Začal som hrávať hudbu v miestnych kluboch
a dokonca mi za to platili.
Potom prišiel posledný deň
pred vianočnými prázdninami.
Boli sme v obľúbenom bare, U Dooleyho.
- Boli tam párty. - Chodil tam celý kampus.
KAMARÁTKY Z UNIVERZITY
Skrátka to bolo miesto, kde to žilo.
Nás pred tým chránili. Nechodievali sme tam, také veci sme nerobili.
Prvýkrát sme boli dospelé.
Viete, boli sme preč z domova. Bavili sme sa, popíjali sme.
Pozdravila sa nám jedna mladá slečna.
A hneď za ňou bolo nádherné dievča
menom Cookie, a tú nám predstavila.
SPARTSKÝ DUCH
Predstavili sme sa, potom som narazila na pár kamošov, tancovali sme a bavili sa.
COOKIE JOHNSONOVÁ
Odišla...
a ja som povedal...
„Musím ju spoznať.“
Vtedy boli hitmi piesne „Jamaica Funk“ a „Ring My Bell“.
Pozoroval som ju na parkete.
Cookie vedela tancovať.
Jay do mňa stále strkal:
„Chlape, ak si od nej nevypýtaš číslo...“
Rozsvietili svetlá.
Všetci odchádzali.
Vychádzala som odtiaľ.
Stál som priamo pri dverách, aby som neprepásol šancu.
Keď som okolo neho prechádzala, povedal: „Hej, daj mi číslo.“
„Rád by som mal tvoje číslo, aby sme po vianočných prázdninách
mohli ísť na rande alebo niečo také.“
Zasmiala som sa:
„Nezapamätáš si ani moje meno, ani to, že si mi chcel zavolať.“
- Povedal som, že zavolám. - Dala som mu svoj číslo
a povedala, že si ma určite nebude pamätať.
Indiana má loptu. Odrazená prihrávka.
Univerzita hrala vo vianočnom turnaji.
Sledovala som zápas s mamkou a povedala som:
„Mami, tamten chalan si odo mňa vypýtal číslo.
Ale už si na mňa nespomenie.“
Smiali sme sa. Dobre sme sa na tom zabávali.
MICHIGANSKÁ ŠTÁTNA UNIVERZITA
Do školy som sa vrátila skôr, lebo som sa musela prihlásiť na predmety.
Spomínam si, že v deň, keď som vošla do izby,
začal vyzváňať telefón.
Doslova v momente, keď sme vchádzali,
začal ten telefón zvoniť. Zodvihla som a bol to on.
Povedala: „Myslela som, že mi nezavoláš.“
Rozmýšľala som, ako vedel, že som práve prišla do izby?
Ako vedel, že som späť, keď som prišla skoro.
Zahral som to na pohodu.
„Muž také veci skrátka vie.“
Nevedela, že som sa jej snažil dovolať každý deň tak päťkrát.
Zistil, že 20. januára mám narodeniny.
A spýtal sa ma,
či ma vtedy môže pozvať von.
Pomyslela som si: „Páni, dobre teda.“
Naozaj ma to šokovalo a tešila som sa.
Prišiel som domov a povedal som otcovi, že si chcem na prvé rande obliecť oblek.
Odvetil: „To dievča sa ti musí poriadne páčiť.
Ako dlho ju poznáš?“ A ja, že ju ešte nepoznám.
Mali sme dobrú večeru
a cítila som sa, akoby z nás hneď boli najlepší priatelia.
Skrátka... Ľahko sa nám zhováralo.
Rozprávali sme sa v reštaurácii.
Potom sme zašli k môjmu strýkovi.
Sedeli sme a počúvali muziku, a zasa sa rozprávali.
Cookie bola úžasná.
Veľmi jej záležalo na dokončení školy, bola rovnako húževnatá ako ja.
Mne najviac imponovalo, že nebol namyslený.
Bol milý a zábavný, skrátka normálny.
Preto som sa doňho zamilovala.
Prvé mesiace boli neuveriteľné.
Bolo nám spolu úžasne.
Na cestách som s ňou stále po večeroch volal.
Vlastne sme zaspávali
s telefónmi pri uchu, viete.
Zaspávali sme, keď sme spolu hovorili.
Tak o druhej, tretej ráno.
Bola som preňho niekto,
pri kom si mohol oddýchnuť a nájsť podporu.
Či už vyhral, alebo prehral, či bol unavený alebo chorý.
Ešte predtým, ako som niečo potreboval,
ona to vedela. Povedala, že vyzerám unavene,
a že si mám ľahnúť na jej posteľ. Že ona sa bude učiť.
Aj preto som sa do nej zamiloval.
Vtedy na Michiganskej štátnej
sme spolu niečo budovali.
Nebolo to ľahké,
keďže bol ústredným bodom univerzitného basketbalového tímu.
EARVIN ROBÍ S LÍSTKAMI ZÁZRAKY
A keď začala sezóna, bol pod veľkým tlakom.
EARVIN = LEPŠÍ PREDAJ LÍSTKOV
Svoj režim pred zápasom bral veľmi vážne.
Čo jedol, že potreboval ticho...
Potreboval tmavú izbu a svoju hudbu.
Chodila som na jeho zápasy
a občas som ho čakala po zápase.
Ale vždy mi hovoril, že sa mám vrátiť na internát a že za mnou potom príde.
Nevysedávali spolu, nerozprávali sa, nešli domov.
Vždy jej povedal: „Zavolám ti, keď budem doma. Ahoj.“
Pýtala sa, prečo nemôže ostať, keď to robia aj ostatné priateľky hráčov.
A ja na to: „Choď domov, uvidíme sa neskôr.“
To bola naša prvá veľká hádka.
Všetci sa s ním chceli baviť.
Všetky dievčatá chceli Earvi...
Nie, Earvina nie. „Chcem Magica, chcem Magica.“
Všade boli dievčatá.
Raz som nastúpila k nemu do auta a na podlahe boli fotky
jeho a nejakého dievčaťa na tanečnej zábave.
Nevedela som, čo to znamená.
A on, že to je len kamarátka, a že ju vzal tancovať,
lebo sa práve rozišla s frajerom.
Pomyslela som si: „Nie. Tak to asi nebude.“
- Ublížil jej. - Hej.
- Veľmi. - Naozaj.
My sme vedeli, ako...
- Vedeli sme, čo cítila. - Vedeli sme to.
- Vedeli sme, že ho ľúbila. - Presne.
Viete, skrátka ju to... Naozaj ju to ničilo.
Zistila, že chodím von s inými,
takže to pre mňa nevyzeralo dobre.
Povedala: „Ty si sa pohol,
tak aj ja začnem randiť s inými.“
A to sa mi nepáčilo.
Hádali sme sa a ja som mu povedala:
„Pozri, nemôžeš mať obe. Nemôžeš chodiť s ňou aj so mnou.“
On to popieral, ale...
Povedala som, že si musí vybrať.
On na to, že to nespraví.
Tak som mu povedala, že ja áno. A odišla som.
Spomínam si, že v tých časoch sme sa vídali často.
Postávali sme a rozprávali sa. Povedal som mu: „Earvin,
niekde v tejto krajine je 205-centimetrový chalan,
ktorý má všetky tvoje zručnosti.
Je usilovnejší ako ty?“
O rok na to mi povedal:
„Tréner,
pamätáš, ako si mi povedal, že niekde je niekto usilovnejší?
Našiel som ho.“
Na konci prvej sezóny
sa rozhodlo, že najlepší univerzitní hráči
budú reprezentovať Spojené štáty.
V prvý deň tréningu som ho sledoval,
a ten chlap hádzal samé čisté koše, tak 30-krát za sebou.
Pomyslel som si: „Fú, ten chalan vie strieľať.“
Pred tým zápasom som o ňom veľa nevedel.
Len to, že je to talentovaný hráč.
Kamkoľvek šiel,
všade sa prechádzal s veľkým kazeťákom na pleci.
BÝV. KRÍDELNÍK CELTICS
Vtedy som Larryho Birda videl zblízka.
Začali sme zápas a prihrávali sme si naslepo,
a on začal s tými dlhými strelami z výskoku.
Pozrite na Earvina Johnsona!
Raz som Larrymu prihral naslepo,
on to chytil, naslepo mi prihral naspäť
a ja som to zospodu premenil. Ľudia sa šli zblázniť.
Potom som všetkým hovoril:
„Larry Bird je trieda.“
Nadchádzajúcu sezónu
so svojím tímom vyhrali 33 zápasov a neprehrali ani raz.
33 – 0.
V súťaži Big Ten sme hrali proti mnohým skvelým hráčom,
ale nikdy sme nečelili jednotlivcovi, akým bol Larry Bird.
Bird bol zabijak.
Bol jednočlenná demoličná čata Indianskej štátnej, a s Magicom...
Neznášali sa hneď od začiatku, lebo boli protivníci.
Bol na obálkach všetkých športových časopisov.
TAJNÁ ZBRAŇ UNIVERZITNÉHO BASKETU
VTÁČIK BIRD VZLIETA
Všetky basketbalové časopisy.
Zvolili ho univerzitným hráčom roku.
Stále si myslím, že som to mal byť ja, ale dobre.
To verím.
Aj keď sme sa neznášali,
výsledky z jeho prvej sezóny boli neuveriteľné.
Je ťažké pozrieť sa do zrkadla a vidieť tam chlapa, ktorý hrá tak ako vy.
Túžil po výhre rovnako ako ja.
Bol taký súťaživý ako ja.
Myslím, že vtedy ani jeden z nás
nemyslel na to, čo sa stane v budúcnosti.
Vtedy som len vedel, že je to začiatok...
že ho budem vídať často.
Arkansas vedie 14-zápasovú
víťaznú sériu s 25 výhrami a 4 porážkami.
Indianská štátna má 31 bez prehry.
V roku 1979 som bol guvernérom Arkansasu.
Bol to môj prvý rok.
Arkansas hral v turnaji proti Indiane.
INDIANA A ARKANSAS VO FINÁLE
Nikto nechcel, aby Arkansas vyhral...
SUPERFANÚŠIK ARKANSASU
...okrem ľudí z Arkansasu.
Všetci chceli vo finále vidieť Birda a Magica.
Rozohrávač za Indianu bol starší študent a bol veľmi dobrý.
Čas sa krátil. Prehodil si loptu do ľavej ruky
a zodvihol ju. Odrazila sa od dosky a spadla dnu. Vyhrali.
Bol to neuveriteľný zápas. Ja...
Pozrel som sa na človeka vedľa a povedal som:
„Ak si Boh praje vo finále Magica a Larryho Birda,
kto sme, aby sme mu vzdorovali?“
Indiana stojí proti Michiganu.
Som Bryant Gumbel a na štadióne to vrie.
SPARŤANIA Z MŠU
INDIANSKÁ ŠTÁTNA
Finále medzi Michiganom a Indianou
bolo ako basketbalový raj.
Boli tam dva vynikajúce talenty.
Zázračný Earvin Johnson proti Vtáčikovi Larrymu Birdovi.
Vždy, keď ste zapli telku, hovorili o Birdovi a Magicovi.
Bolo to všade.
Bol to zázračný Magic
proti dedinčanovi z Indiany, Larrymu Birdovi.
Obaja mali úplne iný pôvab.
Krajina bola rozdelená na dva tábory.
VTÁČIK VS ZÁZRAK
A nezabúdajme, že tam boli aj rasové protiklady.
Bol tam beloch z vidieka v Indiane.
A černoch z mesta.
A hrali o všetky guľôčky.
Všetko to bolo o nich.
Bol to príbeh o protikladoch, ktoré sa priťahujú.
Černoch a beloch. Protiklady.
Michiganská štátna a Indianská štátna.
Protiklady v štýle hry.
Boli to dvaja najlepší hráči krajiny.
Vyhrať mohol iba jeden. Iba jeden mohol odísť s trofejou.
Koľkokrát vidíte vo finále taký zápas?
VITAJTE V ZÁZRAČNOM KRÁĽOVSTVE
VTÁČIK MIENI, MAGIC MENÍ
Dnes sa sezóna Spartans končí napínavým zápasom
proti neporazenej Indianskej štátnej.
Pre Larryho Birda je to posledný univerzitný zápas
a takisto možno aj pre Earvina „Magica“ Johnsona.
Aj potom, čo sme sa rozišli, som sledovala jeho zápasy
a bola toho súčasťou,
lebo... nuž, lebo som ho stále ľúbila.
On nepriznal, že chodí s tou druhou ženou,
tak som si myslela, že sa možno znovu dáme dokopy.
Keď hrali vo finále univerzitnej asociácie NCAA,
sledovala som to v telke. Pozrela som sa do javiska,
kde sedela jeho mama.
A ona sedela pri nej. Úplne ma to položilo.
Pozerať zápas a vidieť to dievča
na mieste, na ktorom som mala byť ja.
Viete, bolo to... bolo ťažké to vidieť.
Naozaj ťažké.
Michigan vyhráva rozskok, Donnelly v zadnej časti.
Je zrejmé, že skoré prebratie kontroly bude v tomto zápase kľúčové.
Vedeli sme, že to bude náročné, no verili sme, že budeme silným protivníkom.
Plán bol, že ho zdvojíme,
kam sa len pohne.
Nedáme mu priestor na pohyb.
Utláčajú ho tam. Vôbec sa nemôže dostať k lopte.
Bol taký úžasný strelec,
že sme sa naňho chceli natlačiť,
aby nemohol ani dýchať.
Obkľúčili ma
a streľba bola náročnejšia ako obvykle.
Johnson, traja na jedného.
A je to tu. Smrtiaca prihrávka na kôš. Bol to Greg Kelser.
Pred druhým polčasom sme vyhrávali o 16 bodov.
A potom sa všetko zmenilo.
Earvin Johnson tlačí Michigan,
ale má na tričku už tretí faul.
Bojovali sme proti nepriazni.
Earvin mal po prvom polčase tri fauly.
Dobrá obrana aj s...
A Kelser fauluje, to je štvrtý.
Práve sme preberali kontrolu.
Potom Greg Kelser štvrtýkrát fauloval a oni to otočili.
Bird.
Je to 52 – 46.
Vedel som, že som musel hrať na výhru.
Magic Johnson je pri lopte.
V poslednej akcii zápasu sa Earvin dostal k lopte.
Hodil ju ponad hlavu asi cez tri štvrtiny palubovky...
To je prihrávka!
...Kelserovi, ktorý premenil a zápas ukončil.
A je koniec.
Tím Michiganskej štátnej univerzity je národným šampiónom roku 1979.
Hrali sme podľa svojho potenciálu
a tá chvíľa bola víťazoslávna.
Iba jeden môže...
Doteraz je to jedna z najťažších prehier, aké som zažil.
Aj po viac ako 40 rokoch je to najsledovanejší zápas
v histórii univerzitného basketbalu.
Zámer a sen, za ktorým som šiel, sa uskutočnil.
V lietadle na ceste naspäť na univerzitu
som vedel, že odídem.
Bol som fyzicky aj mentálne pripravený na profesionálny basketbal.
ZÁZRAK ODCHÁDZA Z MŠU Z JOHNSONA JE PROFESIONÁL
Dokázali sme veľa vecí, o ktorých som si myslel, že potrvajú štyri roky.
Stali sa za dva, takže je asi načase spraviť ďalší krok.
Tak, nuž, poďme zistiť, čo dokážem v NBA.
Viete, mnohých vecí sa vzdávam.
Univerzita je... Vzdávam sa štúdia,
a šance na super zábavu.
Viete, je toho veľa.
Vyhral turnaj univerzít NCAA a hneď nasledujúci rok
sa rozhodol ísť do Kalifornie.
A ja som bola rozhodnutá školu dokončiť, odísť a začať nový život.
V predvečer prvého dňa...
12. OKTÓBER 1979
...má tento muž na tvári úsmev,
ktorý rozžiari obrazovky odtiaľto až po štát Maine.
V bruchu mi lietali motýliky.
Len som sa snažil upokojiť.
Sledujete debut
Magica Johnsona v tíme Los Angeles Lakers.
A Magic zospodu nepremieňa.
Lopta je voľná uprostred spleti tiel.
Johnson sa vymaňuje a budú to kroky.
Skoro som počul fanúšikov.
Hovorili: „Vidíte,
Magic Johnson nevie v NBA brániť.“
Okolo druhej štvrtiny som sa upokojil.
Zastavil ho Magic a už sa prediera zozadu.
Finta. A prihrávka. A je to tu.
Päť.
Johnson vracia Kareemovi.
A tu je záver. Ford prihráva Kareemovi.
A strieľa ponad hlavu.
A je to výhra pre Lakers! Zapíšte si to!
Kareem Abdul-Jabbar priniesol tímu Los Angeles Lakers víťazstvo!
A Magic Johnson sa teší,
akoby práve vyhral šampionát NCAA.
Magic začal skákať a pobehovať. Všetci sme boli šťastní,
ale to preto, že sme vyhrali zápas. Magic bol šťastný, lebo to videl.
Videl, ako sa rodí majstrovský tím.
Keď som prišiel do šatne, Kareem zahlásil:
„Zelenáč, to už nikdy nerob.“
Musíme ešte odohrať 81 zápasov.
Viete, ak sme na takejto emocionálnej úrovni
po každej výhre, no, viete, pred Vianocami budeme mŕtvi.
Ukázal na mňa prstom, tak aj ja naňho.
„Ak dáš taký kôš ešte 81-krát,
tak ti ešte 81-krát skočím do náručia.“
A odrazu sme začali vyhrávať.
Tento muž sa zmocnil fantázie celého národa.
Zázračný pán Johnson.
ZÁZRAČNÝ JOHNSONOV ÚSMEV
Umožnil mi zmeniť moje myslenie.
Keď sme začali vyhrávať, ja som sa začal usmievať.
Bol presne tým hráčom, akého sme potrebovali.
Sebaovládanie je mimo a prišlo nadšenie.
Nie je to osviežujúce?
Máme sa navzájom radi.
- Sme taká živá skupina... - Môj chlapec.
Predtým chodil v tričkách, a pozrite naňho teraz. V hodvábnej košeli.
Pozrite sa.
Keď Lakers začali vyhrávať,
spojilo to celé Los Angeles. Všetci ho považovali za svojho hrdinu.
Zamiloval som sa do toho, čo Magic Johnson predvádzal na ihrisku.
A do charizmy, ktorú mal pred médiami a verejnosťou.
Magica si nezamilovala len černošská Amerika. Nielen...
BÝV. ROZOHRÁVAČ PISTONS
...černošské decká a tínedžeri.
Bola doňho zamilovaná aj belošská Amerika.
A zbožňovať černocha, vzhliadať k nemu a inšpirovať sa ním
bolo takmer neslýchané.
Fórum je v Inglewoode.
Vyrastal som 14 blokov odtiaľ a nemali sme lístky.
Museli sme tam prekĺznuť. Prebehli sme tunelom
a popri strážnikoch a dostali sme sa...
nuž, dostali sme sa do Fóra a len tak sme si niekam sadli.
A znova.
Nikdy som nič podobné nevidel.
Nikdy som nevidel dvojmetrového chlapa
preháňať sa s loptou, ovládať tempo zápasu, viesť útok.
Nikto nehral tak ako on.
Bol oxymoron. Dokázal hrať na ktorejkoľvek pozícii.
Bol to 205-centimetrový rozohrávač.
Takí vtedy neboli.
Magic je bombový a vie to.
Skvelá prihrávka Cooperovi, ktorý skóruje!
Prihrávka naslepo. Ale...
Predviedol skvelú prihrávku naslepo.
Pozrel sa jedným smerom a lopta letela poza chrbát opačným.
Obrátka a je to kôš!
Všetkým som prihrával naslepo.
Pomedzi nohy, poza chrbát.
Ach, páni, a publikum z toho vrelo.
Magic sa ukazoval. Bol to frajer.
Viete, hral s takou radosťou a nadšením.
Bol mojím obľúbeným hráčom. A Lakers sa stali mojím obľúbeným tímom.
Ľudia k nemu vzhliadali.
Obdivovali ho obe strany.
Ľudia chceli byť ako on.
Všetci tohto Magica poznajú. Je to ten šťastko, ktorý sa stále usmieva.
Asi si myslia, že sa nikdy nič nepokazí,
alebo že ten chlap nemá problémy.
Že sa každý deň iba usmieva a všetko...
Ale naozaj mám zlé dni a...
Viete, Earvin Johnson je niekto iný.
Magic je tam, ale tu je Earvin.
V prvej sezóne mi bolo veľmi smutno za domovom.
Mal som vysoké telefónne účty.
Stále nám volal.
Viete, každý alebo každý druhý deň.
Ešte nikdy som nebol preč od rodiny.
Moji rodičia vždy chodili na moje zápasy.
Na univerzite som stále bol len 15 alebo 20 minút vzdialený
od domova a teplého jedla.
To som už nemal.
Nemohol som objať svoju mamu,
alebo si osobne vypýtať radu od otca.
A tu máme nováčikovskú senzáciu, Earvina „Magica“ Johnsona.
Máš to ťažké ďaleko od domova.
- Či nie? - Určite.
Nepočuješ jasot domácich.
Fórum bolo v Inglewoode.
Earvin býval blízko. Žil celkom izolovaným životom.
BÝV. AGENT MAGICA
Po zápase šiel domov do svojho maličkého dvojizbáku.
Stále som bol vo svojom byte, lebo som mal strach.
Bál som sa L.A., lebo bolo obrovské.
A čo tvoj spoločenský život?
Teda, viem, že tvrdo makáš,
- Hej. - ale máš aj voľný čas.
Hej, to mám.
Bol som veľmi zdržanlivý,
a aj Norm Nixon mi povedal, že si mám na ľudí dávať pozor.
Všetci sa snažili...
spoznať športovcov, a to som videl aj ja.
Musíte si dávať pozor.
Musíte zistiť...
či sú tí ľudia správni a či sa o vás zaujímajú pre vás samých.
Môžete s nimi ísť len tak von a zabudnúť na basket?
Je to ťažké, naozaj ťažké.
Veľa šťastia tebe aj L.A. Lakers.
- Díky. - Ďakujeme.
Pán Earvin „Magic“ Johnson. Ďakujeme ti.
Ten mladý muž práve prišiel z Michiganu
a ľuďom nedôveroval.
Ale v ten prvý rok v Los Angeles
Jerry Buss kúpil náš tím.
Dr. Jerry Buss si v roku 1979
splnil sen o vlastníctve športového tímu. Za L.A. Lakers, L.A. Kings
a za ich výnosné Fórum zaplatil 67,5 milióna dolárov.
Vedel, že som ďaleko od domova a navrhol mi,
že keď sa vrátim z tréningového tábora,
mám s ním ísť na zápas amerického futbalu,
keď bude hrať Južná Kalifornia.
Po tom, čo sme spolu išli na ten zápas,
sme sa naozaj začali stretávať.
Po zápasoch Lakers sme chodili na obedy a večere.
Povedal, že sa stretneme v reštaurácii.
Tak som tam prišiel, jedli sme a rozprávali sa.
A potom ma začal pozývať k sebe domov.
Vraj: „Máš kód od brány, môžeš kedykoľvek prísť.“
A tak som tam začal často chodiť.
Dlhé hodiny sme uňho hrávali biliard a on vyplnil to, čo mi chýbalo.
Vzala som si ho nabok a povedala mu:
„Postaráte sa, prosím, o môjho synčeka?“
A Dr. Buss povedal, že áno.
Utešovalo ma vedieť, že má niekoho,
s kým sa môže porozprávať, niekoho,
kto sa oňho postará.
MAGIC: ADOPTOVAL HO BUSS
Boli si veľmi blízki.
Magic sa stal Jerryho náhradným synom.
Bol jeho miláčikom, to je jasné.
Johnson z ničoho nič.
PLAY-OFF NBA 1980
Suns hrajú zľahka. Dali kôš dvojtaktom. Ale Magic Johnson sa odmieta vzdať,
vracia sa dopredu, prihráva Kareemovi. Mohlo by to vyjsť.
Ten mladík má charizmu.
Má za sebou znamenitú prvú sezónu.
A Los Angeles Lakers sa stávajú novými šampiónmi...
LAKERS VS. SUPERSONICS VÍŤAZNÁ SÉRIA 4 – 1
...západnej konferencie po tom, čo Kareem Abdul-Jabbar získal 38 bodov.
Magic Johnson pridal 20.
Išiel som sa zblázniť.
V predošlom roku som vyhral šampionát NCAA
a teraz som v nováčikovskej sezóne šiel do finále NBA.
Los Angeles nebolo šampiónom NBA
už osem sezón.
Lakers vždy uhrajú play-off,
ale potom sa vo finále alebo ešte pred ním zrútia.
Navzájom sme sa burcovali.
„Máme to. Zvládneme to. Musíme to zvládnuť.“
BÝV. ROZOHRÁVAČ LAKERS
V tom týždni boli vyhlásené výsledky o Najlepšieho nováčika roka.
BIRD NAJLEPŠÍM – S NÁSKOKOM
Myslel som, že to bude tesné. Ale nebolo. Šokovalo ma to.
BIRD 63 HLASOV
JOHNSON 3 HLASY
Keď som sa dozvedel, s akým náskokom Larry Bird vyhral,
nepáčilo sa mi to.
VÝBER NOVÁČIKA ROKA ROZPÚTAL KRITIKU
V mojom prvom roku o mne každý vravel:
„Ten vie prihrávať. Vie viesť tím. Ale Larry Bird je oveľa lepší strelec.“
Hovoril som si: „Dokážem skórovať, ale to nie je moja úloha.“
Nerád som to počúval.
Naštartovalo ma to na finále NBA.
Filadelfia porazila Boston 4 – 1 na zápasy.
Zariadil to Julius Erving s 25 bodmi za zápas.
Budú sa musieť spoľahnúť na neho, na Doktora.
Mali vynikajúci tím. Dr. J, Darryl Dawkins alebo Čokoládová búrka.
Ja som bol fanúšikom Philadelphia 76ers.
Na stene som mal plagát Dr. J.
Fandil som Filadelfii a Dr. J.
BÝV. ROZOHRÁVAČ LAKERS
Chceli sme, aby vyhral, ale nie proti nám.
...začíname. Loptu má Dawkins a vymaňuje sa.
Séria sa naťahovala tam a späť, hore a dolu.
Vedeli sme, že s Filadelfiou máme plné ruky,
ale našou výhodou bolo to, že nik v lige
nedokázal zastaviť Kareema.
Kareem ide opačne...
- Bol nezastaviteľný. - Hovoril som s tímom:
„Pozrite, som pripravený urobiť, čo treba.“
Prihráva Magicovi, ten Kareemovi...
V piatom zápase vo Fóre to bolo o krk.
Stav série bol 2 – 2 a bolo dôležité vyhrať.
Kareem je zranený.
Kareem Abdul-Jabbar je zranený. Nepochybne.
V polovici tretej štvrtiny
si Kareem vyvrtol členok.
Páni, bez neho by boli v peknej kaši.
Ten zápas sme uzavreli a stav série bol 3 – 2.
Prosím, nechajte mu priestor. Prosím.
Bola to katastrofa.
Kareem bol náš kapitán a vždy tam bol.
Bol dokonalým profesionálom,
napríklad aj s migrénou. Všetci sme mali nádej.
Ak bola čo i len šanca, že dokáže hrať, tak bude hrať.
Na druhé ráno sme leteli do Filadelfie.
Prišili sme na letisko a oni, či som to už počul.
Ja na to: „Počul čo?“
Doktori nám povedali, že bol natoľko zranený,
že v šiestom zápase hrať nemôže.
LAKERS VYHRÁVAJÚ ALE BEZ KAREEMA
Najlepší strelec basketbalu bol mimo.
KAREEM VYVRTOL NÁDEJE LAKERS
Ako Filadelfiu porazíme bez Kareema?
Všetci sme tam sedeli a bolo cítiť napätie.
Všetci boli nervózni.
A nikto nehovoril, čo bolo zvláštne.
Ako to dokážeme bez kapitána?
Viete, nemohol ani letieť.
Muselo to byť naozaj zlé.
Všetci boli frustrovaní a sklamaní, že nemohol hrať.
Musel som niečo urobiť.
Kareem sedával v sedadle 1A.
Iba jeden človek sedel na mieste 1A.
Kareem sedával v prvom rade
a ja s Magicom v druhom.
Tak som si sedel v druhom rade a Magic si sadol na Kareemovo miesto.
Otočil sa, pozrel sa na nás
a povedal:
„Žiadny strach, Earvin Magic Johnson nepripustí krach.“
Ukážem vám
a všetkým v tíme, aký som dobrý.
Preklad titulkov: Martina Mydliar